anag007/asmitai_wiki_konkani_dataset huggingface dataset:
ऑक्सफर्ड विद्यापीठ

इंग्लंडांतलें व्हड नामनेचें विद्यापीठ. हें विद्यापीठ लंडनच्या ८३ किमी. अंतराचेर ऑक्सफर्ड शारांत चार्वेल न्हंयचे देगेर वसलां. इतिहासकारांच्या मतान इंग्लंड आनी फ्रांस हांच्या मदीं वाद उप्रासतकच ब्रिटीश विद्यार्थ्यांक पारीस विद्यापीठांत प्रवेश न्हयकारलो. ह्या वेळार इंग्लंडाक विद्यापीठाची भोव गरज आशिल्ली. ही अडचण पयस करूंक इंग्लंडांत ११३३ वर्सा पयले फावट शिक्षणा खातीर स्टडियम हे संस्थेची थापणूक केली. फुडें हे स्टडियम संस्थेचें रुपांतर स्टडियम जनरस हे संस्थेंत जालें. तातूंतल्यानच फुडें १३ व्या शेंकड्यांत ऑक्सफर्ड विद्यापीठाचें थआपमूक जाली अशें म्हणटात.
मदल्या काळांत रॉजर बेकन, जॉन स्कोटस् आनी जॉन विक्लिफ हांणी ऑक्सफर्ड विद्यापीठाचें म्हत्व वाडोवपा खातीर यत्न केलो. युनिव्हर्सिटी कॉलेज (1249), ‘बॅलिअल ’ (1263) आनी ‘मर्टन’ (1264) हीं ह्या विद्यापीठांतलीं पयलीं महाविद्यालयां आशिल्लीं.
1571 वर्सा पयलीं एलिझाबेथ हिणें ह्या विद्यापीठाक मान्यताय दिली. ऑक्सफर्ड विद्यापीठान सुर्वेक, शिक्षणीक मळार व्हडलीशी उदरगत केली ना, पूण युरोपीय प्रबोधन काळावांगडा विद्यापीठाच्या शिक्षण क्रमांत म्हत्वाचें बदल जाले. एकुणिसाव्या आनी विसाव्या शंकड्यांत ज्ञानविज्ञानाची भरपूर उदरदत जाली, तेन्ना ऑक्सफर्ड विद्यापीठान जायते फांटे सुरू करून आर्विल्ल्या काळांतली शिक्षणपद्धत सुरू केली.
ह्या विद्यापीठांत प्रवेश, पदवी आनी पदव्युत्तर परिक्षा घेतात. हांगा संशोधन करपाची वेवस्था आसा. तशेंच मानव्य विद्या, वैजकी, ललितकला, तंत्रविद्या, धर्मशास्त्र आनी हेर शास्त्रांचे वेगळे विभाग आसात. हांगा इंग्लीश भाशा साहित्य आनी मदल्या युगांतल्या तशेंच हालींच्या काळांतल्यो भासो शिकपाची तजवीज आसा. व्याख्यानां वांगडाच हांगा भासाभास करून वा दृकश्राव्य पद्दतीन शिकप जाता.
ह्या विद्यापीठांत प्रवेश मेळयतकच ताका शिकपाक आदार दिवंत एका प्रध्यापकाची नेमणूक करतात. ताचे सांगणे वेल्यान विद्यार्थी आपलो अभ्यासक्रम थारायतात. खंयचीं व्याख्यानां आयकप, कितें वाचप हे विशीं हो प्राध्यापक विद्यार्थ्यांक सांगता. तशेंच त्या प्राध्यपकान थारावन दिल्ल्या विशयांचेर विद्यार्थ्यांक दर सप्तकांत निबंद बरोवपाचो पडटा.उपरांत, त्या निबंदाचेर दोगांयचीय भासाभास जाता. शइकप पुरो जाय मेरेन ह्या विद्यापीठांत विद्यार्थ्यांक एकूच प्राध्यापक वा मार्गदर्शक आसता. तो विद्यार्थ्यांचो इश्ट आनी उपदेशक आसता.
1920 वर्सा मेरेन बायलांक ह्या विद्यापीठांत फकत पदव्यो मेळटाल्यो. पूण 1969 सावन तांकां विद्यापीठाचे पुराय हक्क मेळ्ळे. सद्या ऑक्सफर्ड विद्यापीठांत सुमार चाळीसेक महाविद्यालयां आसात. तातूंतलीं चडशीं दादल्यां खातीर आनी पांच बायलां खातीर आसून उरिल्लीं सहशिक्षण दिवपी महाविद्यालयां आसात. ह्या विद्यापीठान चडशें पारिस विद्यापीठाचेंच संविधान घेतलां. थंयच्या निगमीय रचणुकेंत कुलपती, कुलगुरू, कुलशासक आदींचो आस्पाव आसा. कुलगुरू हो विद्यापीठाच्या प्रशासनाचो मुखेल आसता.
1854,1856,1877,1923 ह्या वर्सांतल्यासंसदीय कायद्यान ह्या विद्यापीठाची वेवस्था स्वतंत्र केल्या. पूण प्रशासकीय नदरेन दरेक महाविद्यालय स्वतंत्र आसून परिक्षा आनी अभ्यासक्रम हांचे खातीर विद्यापीठ जापसालदार आसता.
ऑक्सफर्ड विद्यापीठांतल्या कांय पुर्विल्ल्या इमारतींची तांच्या वास्तूशिल्पा खातीर आनी थंयच्या पोरन्या वस्तूंखातीर नामना आसा. तातूंतलें ‘बॉडलिअन’ हें सगळ्यांत पोरनें वाचनालय आसून तातूंत सुमार 22,00,000 ग्रंथ आनी 50,000 हातबरपां आसात. संवसारातलीं नामनेचीं वाचनालयां हांगा आसात. ह्या विद्यापीठांत आशिल्ल्यो ‘डिव्हिनिटी स्कूल’, ‘कॉन्व्हॉकेशन हाउस’, शेल्डिनियन श्रोतृगृह‘,‘क्लेरेंडन अभ्यासिका’, ‘एश्मोलीअन वस्तुसंग्रहालय‘ आनी हेर नामनेच्यो वास्तू पळोवपा सारक्यो आसात.
शब्दशक्ती

शब्दाच्या माध्यमांतल्यान एका मनशाची भावना दुसऱ्या मनशामेरेन ज्या शक्तीक लागुन पावता त्या शक्तीक शब्दशक्ती अशें म्हणटा. संस्कृत आचार्यानी शब्दाच्यों विंगड विंगड शक्ती सांगिल्लें आसात.तशें पळोवपाक गेल्यार संवसारांतल्या दर एका वस्तू भितर ताची नीज अशी शक्त अस्तित्वांत आसाता.भाशेंत लेगीत वेगवेगळ्या शब्दानी ही शकत रचून दवरिल्ली आसा.
अभिधा.
शब्दांतली सगळ्यांत पयली शक्त म्हळ्यार अभिधा.शब्दशक्ती ताकाच वाच्यार्थ अशेंय म्हण्टात.संवसारांतल्या एखाद्या वस्तूक एका शब्दाचो संकेत दिवन सरळ अर्थ जेन्ना जाता तेन्ना अभिधा शब्दशक्ती अस्तित्वांत येता.हांगा संवसारांतल्या त्या वस्तूक वळखुपा खातीर त्या विशिश्ट शब्दाचो संकेत हजारांनी वर्सासाकून दिल्लो आसता.देखुन ह्या शब्दशक्तीक संकेतार्थ अशेंय म्हण्टात.
योग अभिधा शब्दशक्ती.
योग अभिधा शब्दशक्ती ही अभिधा शब्दशक्तीची मुखेल शक्त जावन आसा.योग म्हळ्यार जोडणी. ज्या अवयवानी उतर घडटा तातूंतल्यानच अर्थाची म्हायती कळटा. दुसरें उतरांनी सांगचें जाल्यार योग म्हळ्यार उगम प्रत्यय धरुन जेन्ना शब्दाचो अर्थ सिध्द जाता तेन्ना त्या शक्तीक योग अभिधा शब्दशक्ती अशें म्हण्टात. देखीक भारतीय, मांडवी, महाविद्यालय ह्या शब्दांचो जल्म दर एकल्याच्या उत्त्पत्तपासून जालो आसा.
रुढी अभिधा शब्दशक्ती.
ही अभिधा शब्दशक्ती रुढीन वा पंरेपरेन प्रस्थापीत जाल्लीं आसता. हांगा त्या वस्तुचो जल्म पळोवन ताचो अर्थ पळोवपाचो नासता. ह्या शब्दशक्तीक चड प्रमाणांत जीवन प्रणाली, संस्कृती आनी परंपरेत आस्पावता. कांय उतरां थारावीक अर्थान घोळटात. तें उत्तर खऱ्यानीं पळयल्यार वेगळ्या अर्थाचें आसता. अवयव सोडोवन पळयल्यार दोट्टी अर्थ कळटा पूण तीं उतरां एकाच अर्थान लोकांक खबर आसता.
योग रुढी अभिधा शब्दशक्ती.
ही तिसरी अभिधा शब्दशक्ती जावन आसा. हांगा अर्थ उत्पत्ती साकून न्हय तर रुढीन प्रस्थापीत जाल्लो आसता. पूण स्वतंत्र अर्थ हांगा प्रस्थापित नासता. दुसऱ्या उतरांनी सांगचे जाल्यार कांय उतराचे.
लक्षणां.
जेन्ना खंयच्या गजालीचो अर्थ वाचार्थ आमका कळना आनी दुसरो अर्थ लागता तेन्ना लक्षार्थ जाता. मूळ अर्थाक बाद करुन जो मुखावेलो अर्थ येता ताका आमी लक्ष्यार्थ म्हण्टा.
लक्षणां शब्दशक्तीचे प्रकार.
प्रयोजनवत्ती लक्षणां
लक्षणां ही शब्दशक्तीची दुसरी रीत वाच्यार्थ्याक कुशीक करुन ताचें कडल्या लागशिल्ल्या असो दुसरो अर्थ घेवपाक कितें तरी कारण थारता म्हळ्यार खंयचोय अर्थ स्वीकारपाक खंयचीय गजाल कारणीभूत थारता.तेन्ना प्रयोजनवत्ती लक्षणां घडून येतात.
व्यंजना शब्दशक्ती.
शब्दाच्या मुखेल तीन शक्ती मदलीं व्यंजना ही सगळ्या व्हडली शक्त.साहित्याची व्याख्या करतना लेगीत व्यंजना ह्या शब्दशक्तीक भोव प्राधान्य दिल्ले आसा.मुख्यार्थ आनी लक्ष्यार्थ हाचें परस चड खोलायेन अर्थीक प्रतिका रुप दिवपी शक्तीक व्यंजना शब्दशक्ती म्हण्टात.
जेन्ना खंयच्याय शब्दाचो वाच्यार्था परस दुसरो अर्थ आमकां प्राप्त जाता ती व्यंजना.काव्य सौंदय वा कवी व्यापार निर्मिती अर्थाचेर अदिश्टीत जाल्लो आसता ताकाच व्यंजना म्हण्टात
संस्कृत समिक्षकानी व्यंजनेचे मुखेल दोन विभाग केल्यात.
शाब्दी व्यंजना
आर्थी व्यंजना
Adlo korar

Adlo korar zaun asa Povitr Pustokacho poilo bhag. Hem Hebrevanchem Povitr Pustokacher adharlelem asa. Hebrevanchem Povitr Pustok mhonnge Israelitanche khup pornneo dhormik boroupam. Povitr Pustokacho dusro bhag zaun asa Novo korar.
Adlea korarant veg-vegleo pustokam asat jim veg-veglea lokamnim boroilelim asat. Povitr pustokache "experts" mantat ki Adlea Korarant Jobachem pustok soglleavon adlem mhonn jem 1500BC-int boroilelem ani Malakiachem soglleavon novem mhonn, jem 400BC-int boroilelem.
Adlea korarachim 46 pustokank kai bhaganim vantunk zata:
Quepem taluka

Quepem ho dokxinn Gõycho ek taluko. Eke vatten Saxtti zalear dusre vatten Sanguem ani Kankonn hea talukeam modem Quepem asa.
Polleiat.
Goy Wikivoyage
सुभाषचंद्र बोस

सुभाषचंद्र बोस
जल्म.
सुभाषचंद्र जानकीनाथ बोस हांचो जल्म जानेवारी 1897 ह्या दिसा उडिशांतल्या कटक शांरांत जालो.तांचे आवयचें नांव प्रभावती आशिल्लें.जानकीनाथ बोस हे कटक शारींतले नामनेचे वकील आशिल्ले.आदी ते सरकारी वकील म्हूण काम करताले.पूण मागीर तांणी आपली स्वताची वकिली सुरू केली.आपल्या सगल्या भावां मदल्या सुभाष हांकां शरदच्रद चड लागचो आशिल्लो.ल्हानपणान ,सुभाष कटकांत र्रवेन्शॅ कॅलिजिएट हायस्कूल नांवाचे शाळेंत शिकतालें.हे शाळेंत ताच्या एका शिकक्षकाचें नांव वेणीमाधव दास आसलें.वेणीमाधव दास हांणी सुभाषा मदीं देशभक्ती जागत केली.
जीवन.
वयाच्या 15व्या वर्सा,सुभाष गुरूचो सोद घेवपाक हिमालयांत गेले.गुरूचो हो सोद अपेशी जालो.ताचे नंतर स्वामी विवेकानंदांचें सहित्य वाचून सुभाष तांचे शिश्य जाले.महाविघालयांत शिकता आसताना अन्याया आड लडपाची तांची प्रवत्ती दिसताली.कोलकात्यांतल्या प्रसिडेंसी म्हाविघालयांत इंग्रजी प्राध्यपक ओटेन हे भारतीय विघाथर्यी लागीं मदांधपणान वागताले म्हणून सुभाशान म्हाविघालयांत संप केल्लो.रविंद्रनाथ ठाकूर हांच्या सल्ल्या प्रमाण भारतात परत आयलें उपरात ते मुंबय वचून महात्मा गांधीक मेळ्ळे.
वावर.
मुंबय गांधीजी मणिभवनांत रावताले.थंय 20जुलय 1921 ह्या दिसा महात्मा गांधी आनी सुभाषचंद्र बोस पयले फावटीं एकामाकांक मेळ्ळे.त्या काळांत गाधीजीन इंग्रज सरकारच्या विरोधांत असहकार आंदोलन सुरू केल्ले.सुभाषबाबून बंगालात ह्या आंदोलनात भाग घेतलो.सुभाषबाबू संपूर्ण स्वराज्याचे समर्थक आशिल्ले.त्या वेळार गांधीजी संपूर्ण स्वराज्याचे सर्मथन करिनासले.26 जनेवरी 1931 ह्या दिसा सुभाषबाबून फॅरवर्ड ब्लॅक हो पक्ष कॅग्रेसींतल्यान भायर सरले उपरांत तांणी हो पक्ष मोठ्या स्वरूपांत फुडें हाडलो.आझाद हिंद सेना उबी केली.18 आगस्ट 1945 ह्या दिसा नेताजी विमानांतल्यान मांचुरियाचे दिशेन आसतना विमान कोसळ्ळें आनी तातून तांका मरण आयले.
Dixa - Direction

Dixa - Direction.
Dixa - mhonnge, Inglez bhaxen Direction ani Portugez bhaxen Ponto Cardeal 
Ut'tor - "North"
Dokxinn - "South"
Udent - "East"
Poxchim - "West"
Dukhichi Ucharnni Magnnem

Dukhichi Ucharnni Magnnem.
Deva mhojea Bapa,
Tum chodd boro ani mogall astanam
Tujer ani mhojeam bhavam-bhoinnincher havem chuk keli.
Dekhun mhaka vhodd khont bhogta ani khaltea
kallzan mhaka bhogos mhunn magtam. Tujeach adharacher patieun novean patok
korinam zauncheak vavrunk hanv bhas ditam.
Amen.
Act of contrition.
An act of contrition is a Catholic prayer that expresses sorrow for sins. It may be used in a liturgical service or be used privately, especially in connection with an examination of conscience.
नारायण सीताराम फडके

सर नारायण फडके हे एक मराठी साहित्यांतले नांवाजते लेखक आसले.
जल्म.
ऩारायण सीताराम फडके हांचो जन्म 4 ऑगस्ट 1894 दिसा जालो.
शिक्षण.
फडके हे मकाठी साहित्यांतले नांवाजते लेखक आसले. ना.सी. फडके हांच्यो कथा तत्रशुद्द,रेखीव आनी आकर्शक भास ह्या तीन गुणांनी परिपूर्ण आसल्यो.1949 वर्सा ते निवृत्त जाले. ओडलायणी सुरवात, कथेच्या मध्याचेर घुसपणूक, अखेरेक सोडवणूक आनी ताचे मागीर शेवट अशें तांच्या लिखाणाचें ठरावी तंत्र आसलें.तंत्रा बाराबर फडक्यांची कथा रचना आनी भास हे दृष्टीन खुब्ब प्रभावी आसा.
वावर.
ते कोल्हापुरच्या राजाराम महाविद्दालयांत तत्त्वज्ञानाचे प्राध्यापक आशिल्ले. तंत्राचेर भर दिवपी लेखक म्हणून ते फामाद आसात. कसल्या प्रसंगाचें सुंदर शब्दचित्र रंगोवप आनी रेखीव व्यत्किदर्सन घडोवप हातूंत फडके खुब्ब वयल्या पांवड्यार आसले. फ़डक्यांल्यो काण. भावनाप्रधान नासतात,काणयो फकत मनोरंजन करतात, मनाचेर खंयचेच संस्कार करिनात, अशे जायते आक्षेप तांचेर घेतात. पुण इतलें आसुनूय बी लोकप्रीयतेन कांयच उणें जायना. अल्ला हो अकबर ! (1917) ही तांची पयली कादंबरी. लेखिका कमला फडके (कुळारची कमल दीक्षित) ही ना.सी.फडके हांची विद्दार्थिनी आनी दुसकी घरकात्र. तांचे एके चलयेचें नांव अंजली.
लुई पाश्चर

लुई पाश्चर हो एक नामनेचो सूक्ष्मजंतुशास्त्रज्ञ.
जल्म.
नामनेचो सूक्ष्मजंतुशास्त्रज्ञ लुई पाश्चर हाचो जल्म 27 डिसेंबर 1882 ह्या दिसा फ्रान्स देसांत जालो.
वावर.
1860 ह्या वर्सा ‘मनशाक सूक्ष्मजंतू खातीर दुयेंस जाता आनी ताचेर उपाय म्हळ्यार लशीकरण’ असो सोद लुईन लायलो. सुरवातीक ताणें रोस नासताना हाचेर संशोधम केलें. त्याखातीर ताणें रोसाच्या आयदनार बारीक जाळी लायिल्ली. तेखातीर हवेंतलो बारीक धुल्लो भीतर वचचो न्हय. दुस-या दिसा पातेलें उक्तें कर जाल्यार रोस नासूंक नाशिल्लो. ताचेवयल्यान ताणें अनुमान काडले हवेवांगडा येवपी भायल्या कारणा खातीर रोस नासता. जाळी लायल्या कारणान रोस नासूंक ना. ही भायली कारणां म्हळ्यार सुक्ष्मजंतू आसून ते खाणांत जैवीक बदल करतात, जाका लागून खांवचें पदार्थ नासतात. त्या वेळार सुक्ष्मजंतुंचे निरीक्षण करपाखातीर सुक्ष्मदर्शक यंत्र नाशिल्लें. तरीय लुईन अप्रत्यक्षपणानस सुक्ष्मजंतूंचे आसप सिद्ध केले. हे जंतू जशें अन्न इबाडटात तशेंच शरिरांत भीतर सरले काय शरिरूय नासयतात. ह्या जंतूंचेर लशीकरण केल्यार दुयेंसाचेर जैत मेळोवपाक येता, असो निश्कर्श लुईन काडलो. लुईच्या ह्या सुक्ष्मजंतू सिद्धांताक निमणे जगांत मान्यताय मेळ्ळी.
तापी

तापी अस्तंत भारतांतली एक नामनेची न्हंय.लांबाय 702 किमी.हिचें उदका येरादारी क्षेत्र सुमार 65,300 चौ.किमी.भारताच्या दख्खन पठरावयल्यान व्हांवपी हेर न्हंयो जरी उदेंतेवटेन व्हांवपी आसल्यो तरी तापी आनी नर्मदा ह्यो न्हंयो मात अस्तंतकडेन व्हांवतात.मध्य प्रदेशांतल्या बेतूल जिल्हाच्या पठारी वाठारांत मूलताई (मूळतापी)च्यान तापी हे न्हंयेचो उगम जाता अशें मानतात.पूण तिचो खरो उगम थंयसावन सुमार 3 किमी.अंतराचेर आसा.
ही न्हंय मध्य प्रदेश,महाष्ट्र आनी गुजरात ह्या राज्यांतल्यान व्हांवता ही न्हंय सुर्वेक सपाट प्रदेशांतल्यान व्हांवन कांय अंतर फुडें वतकच ती उत्तरेक कालीभीतचे दोंगर आनी दक्षिणेक गाविलगड मेळघाट रांगेची शाखा हांचेमदल्यान खोल उताराच्या फातराळ देग्णामत देंवता.थंयच्यान अस्तंतेकडेन थोडें अंतर वचून ती नैर्ऋत्येवटेन घुंवता आनी महाराष्ट्राच्या अमरावती जिल्ह्याचे उत्तर शिमेवयल्यान सु.48 किमी.व्हांवत वता.थंयसावन ती फुडें मध्य प्रदेशाच्या खांडवा जिल्ह्यांतल्यान निमाड वाठारांतल्यान बऱ्हाणपूराक वता.उपरांत थंतयसावन महाराष्ट्राच्या जखगांव जिल्ह्यांत भितर सरुन व्हांवता.हांगा रेल्वे पुलाच्या दोनूय वटांनी तिचेर ल्हान- ल्हान उदकाचे घसघशे आसात..थंयच्यान जळगांव आनी धुळें जिल्ह्याच्या सुपीक वाठारांतल्यान वचून ही न्हंय नंदुरबार आनी तळादे ह्या गुजरातच्या अशीर मार्गान वता फातराट मार्गान सडो देंवून सुरत जिल्ह्याच्या सपाट वाठारांत येता.
थंय मांडवीवयल्यान फुडें वतकच वाघेच्या लागसार राजपीपाला दोंगुल्ल्यांक मोडण घेत-घेत ही सुरतेक येता.हांगाच्यान ती सुमार 8 किमी.अंतराचेर खंबायताच्या आखाताक मेळटा.निमाण्या भागाक तिच्या पात्रांत कांय जुवें तयार जाल्यात. तापी न्हंयेच्यो म्हत्वाच्यो उपन्हंयो म्हळ्यार-दक्षिणेकडल्यान येवपी पुर्णा,वाघूर,गिरणा,बोरी आनी पांझरा.हातूंत पूर्णा ही म्हत्वाची उपन्हंय उत्तरेकडल्यान गाविगडच्या दोंगरांतल्यान अमरावती,अकोला,बुलढाणा ह्या जिल्ह्यांयल्यान वचून चांगदेव गांवांत तापीक मेळटा.जायते फावट तापी-पूर्णा देगण असोय उल्लेख मेळटा.तिच्यो गिरणां,बोरी,पांझरा,बोराई ह्यो उपन्हंयो अस्तंतकडल्यान सह्याद्रीच्या उत्तर वाठारांतल्यान येतात.गुजरातेंतल्यान राजपीपला दोंगुल्यांतल्यान आयिल्ली वारेली ही एकच म्हत्वाची उपन्हंय तापीक उजवेकडल्यान मेळटा.तापीच्या भोंवतणच्या वाठारांत चड करुन ज्वारी,कापूस,तेलबियो,कुड्डणां आनी भात हाचें पीक जाता.तापी न्हंयेच्या दक्षिणेकडल्या उपन्हंयेच्या देगणांत काळे मातयेचो खोल थर आशिल्ल्यान खानदेश-व्हराडचो नामनेचो कापूस उत्पादक वाठार तयार जालो.तापी देगणांतल्या रानांत इमारती लाकूड,कोंडे आदी मोनजात,सुकणीं आनी सोरोपूय मेळटात.
सुरतेक तापी न्हंयेचेर बंदर आसा पूण तें गाळान भरुन मेळटात.सुरतेक तापी न्हंयेचेर बंदर आ सा पूण तेण गाळान भरुन आयिल्ल्यान ताचो व्हड प्रमाणांत उपेग जायना.तापी देगणांतल्या धुळेळ,जळगांव,भुसावळ,अकोला,अमरावती आदी शारांतल्यान राश्ट्रीय म्हामार्ग वतात. तापी देगणांत उदक शिंपणावळीची गरज आशिल्ल्यान तापीच्या उपन्हंयाचेर जायते शिंपणावळ प्रकल्प जाल्यात.गुजरातांत सुरसावन 80 किमी.अंतराचेर उकाईचे अस्तंतेक तापीचेर बांद घाला. धर्मीक म्हत्वः हिंदु पुराणांत तापी न्हंयेचो तपती,ताप्ती,तापिका आनी तापिना असो उल्लेख मेळटा.सूर्यान आपलो दाह उणो करपाक ही न्हंय निर्माण केली असो उल्लेख महाभारतांत मेळटा तिचें लग्न संवरण राजावांगडा जालें.कुरु वंशाचो संस्थापक कुरु हो तिचो पूत असोय उल्लेख मेळटा.तापीचे देगेर सुमार 108 तीर्थक्षेत्रां आसात.तातूंत पुर्णा संगमालागसारचें चांगदेव आनी गुजरातांतले बोथान हांची चड नामना आसा.तापी न्हंयेचो जल्म आषाढ शुध्द सपत्मीक जालो अशें तापी म्हात्म्यांत म्हळां.दर वर्सा ह्या दिसा तापीचो जल्मोत्सव मनोवपाची चाल तापीचे देगेवयल्या क्षेत्रांनी चलता.
ऍडमिरल सरदारीलाल मथुरादास नंदा

ऍडमिरल सरदारीलाल मथुरादास नंदा हांचो जल्म 10 ऑक्टोबर 1915 ह्या दिसा जालो. भारताचो आदलो नौसेनाचो मुखेली. ताणें कराचिक शिक्षण घेतलें.
Maurixos

Maurixos ho Hindi Mahasagorant Afrika ani Asia modim axil'lea zunveancho aspav axil'lo raxttr. Tachi rajdhani ani soglleant vhoddlem xar Port Louis zaun asa.
Makabeus achem Dusrem Pustok

Makabeus achem Dusrem Pustok.
2 Maccabees
Makabeusachem Dusrem Pustok Sirenachea Jason – hannem boroilolea Panch - Gronth kanniecho attap. Hem pustok, Mha-Iadnik Onias Tisro ( Sumar 180 Kristi Xoka adim) tem Nikanor hachem moron ( 161 voros Kristi Xoka adim), hea kallant Judevam modem ghoddlolea ghoddnneancho vakho dita. Toxench Makabeusachea Poilea Pustokant vachlolea ghoddnneancho nihall.
Makabeusachem Poilem Pustok somplam thoim thaun hea dusrea Pustokachi survat zaina. Hea pustokachi survat matxi adim suru zata mhonnge Sleukus IV hache razvvottke xevotta kallant ani Judas Makabeus, Mikanorak haroita tantunt sompta. Mhonnttoch hem pustok fokt pondra vorsancho kall hatallta him Makabeusachea poilea pustokachea sat ovesvorank zulltat.
Hem pustok mull Greg bhaxen boroilam ani tem Sirienchea Jason hacho vaur mhonn kollon ieta (2/19-32). Magir Jerusaleantlea Judevancheo don chitti asat (1/1 – 2/18).
Vachtoleak kormonnuk diunk ani teach borabor dekh diunk zaun asa boroupeacho haves (2/25, 15/39). Judas Makabeusache suttkeche mohimek, sorginchim disnnim fattboll ditat ( 2/19 – 22); Piddapidd zaun asa Devachea visvaxi mogachi khunna, zache vorvim lok patka vorvim nisontton zaunche poilim soirannar ieta, ( 6/12-17).
Heliodorous hachi kotha somptoch (3/1-40) poilo bhag Antiokus Epifanes hachea mornnant ani somorponnache porbent sompta, ( 4/1 – 10/8). Dusro bhag (10/9 – 15 /36), Nikanor hachea mornant ani ugddasachi porob suru korun sompta. Survatek jeo don chitti hea pustokant asat tancho vixoi ekuch, (1/1 – 2/18) Jerusalentle Judev, Ejiptant aslolea aplea bhageliank Mondirache xud’dhichi porob ani somorponnanchi porob somarombhunk amontronn ditat.
Hea pustokachem mhotv mhollear, melolim punorjivont zatat mhonn khatri dita ( 7/9c; 14/46); mornna uprant porian Sorvesporachea hatantlo suttonk zaina, (6/26); Meloleam khatir magnnem, (12/38; 41- 46); Rogtsakxeank otmik follam melltat, (6/18 – 7/41); Bhoktanchem modestiponn, (15/12 – 16, 14, 14e). Adlea Korarantlea her pustokamnim osleo xikovnneo amkam mellonant, ani hea voilea xikovnneank lagon, Povitr Sobhen hem Makabevanchem Dusrem Pustok mandun ghetlam – hantunt matui dubav na.
Hea pustokacho attap oso :
Ejiptantlea Judevank chitti ani prostavna 1/1 – 2 / 32
Mha-Iadnika khatir koxttavop 3/1 – 4/50
Antiokus Epifanes ani Judevank piddapidd 5/1 – 7 / 42
Judasachim zoitam 8/1 – 15/ 39
Polleiat.
2_Maccabees
Books_of_the_Bible
Bible
Luka Pormannem Jezu Kristachem Xubhvortoman

Luka Pormannem Jezu Kristachem Xubhvortoman.
Gospel of Luke
Luka Pormannem Jezu Kristachem Xubhvortoman.
Luk Sirieche Antiokient zolmolo dista. To zolman Gri. Dhondean voiz ani chitarpi-I to also mhonn adim thaun khobor asa.
Dhormporgottnnechea vavrant Paulucho sangati, Pauluche dusre ani tisre dhormporgottnneche bhonvddent Luk tache borabor also; ani Pauluk Sezareiak ani Romak koidi korun dovorlolo tedna, Lukan tacho poramos kelo. Hache uprantlea tachea jivitachi chodd-xi khobor mellona.
Luk aplem Xubhvortoman Teofil nanvachea konn-ekleak bhettoita. Ho Teofil bori zutti choloitalo. Punn lukachem borovop chodd-xem kristanv zal’lea Grikank. Hea Xubhvortomanacho hetu spoxttponnim prostavnent dakhoila (1: 1-4 polle ).
Videxiam modlim kristanv zal;leamnim Povitr-Snan gheunche adim dharmik xikovnn ghetloli; Luk tankam dhormachea sotanchi sarki somzonni diunk ani teach borabor tancho bhavarth ksle thir bunaidir dhorlolo asa to dakhounk sodta.
Heram Xubhvortomananchea boroinnaram-von Luk thoddea kherit vixoiancher odik bhar ghalta. Hea vixoiancher nodor marlear, Lukacher Paulucho probhav kitlo zalo to distti poddta. Tache kherit vixoi mhollear he : sorv mon’xanchem taronn ani bhov doiall Devachem bhogsonnem; patkiam thai Jezuchi kaklut; gorib ani somazant lhan’vik mon’xam sorim, toxench bailam sorim, Jezuchi opurbai; Povitr Atmeachem kam’. Magnneacher-ui hea Xubhvortomanant boro nett ghal’lo asa; heram Xubhvortomanam poros odik pavtti Kristi mon’xam nhoich magnneachim mon’xam mhonn hem Xubhvortoman ugddas korta, punn Jezun magnnea vixim xikovnn dili tachi khobor sangta. 
Ek kolakar koso, jive akar chitarun Luk apli kola dokhol korta ani oso her chitarpiank ek sfurti dita. Itihas borovchea kamant, Grik ani Romi itihaskaram kodde Lukak sor kel’lo asa. Dekhun Dante Alighieri hea Italian mha-kovin Luk “Kristache nomrutaiecho boroupi” mhonn sangun dovorlam.
Hea Xubhvortomanachi manddavoll oxi :.
Prostavna : 1 : 1-4
Juanv Batistacho ani Jezucho zolm ani bhurgeponn : 1:5-2:52
Juanv Batistacho vavr : 3 : 1-20
Jezuchem snan ani porikxa : 3: 21-4:13
Galileiant Jezucho bhovxik vavr : 4:14-9:50
Galileia than Jerusaleak : 9: 51- 19:27
Jezuchem nimannem satollem : 19: 28 – 23: 56
Jezuchem punorjivontponn, dorxonam anis org-proves : 24:1-53
Polleiat.
Gospel_of_Luke
Books_of_the_Bible
Bible
थायलंड

, आशीयांतलो देस आसा। ताची राजधानी बँगकॉक नगर आसा।
King : Rama X
Kumkum

Kumkum.
Kumkum and "Soubhagya" or "Tillo" or "Tillak" - Only married women should wear this circular vermillion dot on the forehead called soubhagya or tillo of kumkum which is made of turmeric, alum and lemon juice.
Kumkuma is a powder used for social and religious markings in India. It is either made from turmeric or saffron. The turmeric is dried and powdered with a bit of slaked lime, which turns the rich yellow powder into a red color.
In India, it is known by various names including kuṅkumam (Sanskrit कुङ्कुमम्), kumkuma (Telugu కుంకుమ, kunku (Marathi कुंकू), kumkum (Bengali কুমকুম, Hindi कुमकुम), kunkumam (Tamil குங்குமம்), Kannada ಕುಂಕುಮ ), Kungkumam (Malayalam കുങ്കുമം).
Goa Today

Goa Today  ek mhoinallem jem Ponnje, ji Bharotachea Goenchi rajdhani asa thoim 1966 vorsa savn porgott zata, zantunt khobro, sahiteo ani thollave prosn distat. "Goa Today" haka sogllea Goenchea masikancho "vhoddlo pai" somzotat. Tachi sthapna zodd-sompadok "Navhind Times" disalleacho Lambert Mascarenhas, hannem keloli zaka Gomant Vibhushan tosrip, Goenchem unclem nagrik tosrip 2014 vorsa divpant ailam.
2010 vorsamni tachea chhapkhaneacho khorch mellovpak jairati mellovp, tea masikacho mukhel prosn aslo.
Tacho sthapnnar Lambert Mascarenhas, aslo zannem atam piraiechi xotabdi olanddlea. Mascarenhas hachea uprant Vaman Sardesai tacho sompadok aslo, zannem tem pod Bharotacho Angolak Rajdut zalo ten’na soddlem. Uprant Manohar Shetty hea kovi-sompadokan tem pod duxoilem zannem tachem unchlem promann dovorlem ani Goenchem sahiteo porgottlem zantunt tannem itihas, rajkornni prosn ani sahiteo hancho tall-mell dovorlo. Vinayak Naik atam tacho sompadok asa.
Modlea 1980nt, "Goa Today" Salgaocar Mining Industries hannim tem viktem ghetlem, ani atam tem V. M. Salgaocar komponechea pongddacho ek vantto zavn asa zache malkecho Goencho Salgaocar Football Club asa.
Dokxin Gõy

Dokxin Gõy zaun asa Goenche don zilleam modlem ek. Hachem area zaun asa 1966 km² ani ut'tor dixen Ut'tor Gõy zillo asa zalear udent ani dokxin dixeanim Kornattokacho Ut'tor Konnod zillo.
रांपणिची वपार

रांपणिची वपार.
Rampnnichi Vopar - The Net ( parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
रांपणिची वपार.
पवित्र पुसतक ː मातेव १३ ː ४७-५३
४७ "तशेंच सर्गिंचें राज अशें म्हणुंयेता: êक रांपोण दरियांत मारल्या उपरांत ती सगळ्या जीनसाची मासळी धोर्ता. ४८ ती भòर्ल्या उपरांत, ती ओडून हाडतात आनी, वेळेर बसून, बरी मासळी पानट्लियांनीं घाल्तात आनी उपकारना ती भायर उडयतात. ४९ काळाचê संपादणेक तशेंच जातलें: देवदूत भायर सर्तले आनी बऱ्या मनशां मदलीं नश्ट्यांक कुशीन काडतले ५० आनी तांकां उज्याच्या आगट्यांत उडयतले: थोंी तीं रुदन करून आनी दांत कर्करावन आसतलीं." ५१ "तुमी हें सगळें संजल्यात?" तãणीं म्हळें: "होी." ५२ आनी ताणें तांकां सांगलें: "म्हणटोच, सर्गिंच्या राज्याचो शीस जाललो दोर-एकलो धरंशासत्री आपल्या भानडारांतलेो नवेो आनी पर्णेो वसतू भायर काडतल्या एका घर्कारा सार्को." ५३ हेो वपारी सांगून संपयतोच, जेजू थोंिचो भायर सरून गेलो.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Net, Commentary &amp; Meditation
लॅम्बर्ट मास्कारेन्हस

लॅम्बर्ट मास्कारेन्हस ‍‍‍‍‍‍‍(१७ सेप्तेंबर १९१५ – २७ जून २०२१) गोंयचो एक नामनेचो पत्रकार आनी बरोवपी. तो गोंयच्या एका क्रिस्तांव घराब्यांत जल्मांत आयलो.
खाजगी जिवीत.
मास्कारेन्हस गोंयांत जल्मल्लो, पूण ताचें मुळावें शिक्षण पुण्यांत जाल्लें आनी उपरांत सेंट झेवियर कॉलेज मुंबयंत फुडलें शिक्षण घेतलें. डॉ जोली मास्कारेन्हस हाचेकडेन ताचें लग्न जालें. ताका चार भुरगीं आसात. ताणें प्रण घेतिल्लो की तो गोंय मुक्त जाल्ल्या उपरांतच लग्न जातलो. आनी ह्या खातीर गोंय मुक्त जाल्या उपरांत ‌धा दिसांनी २९ डिसेंबर १९६१ वर्सा तो लग्न जालो.
पत्रकारिता.
मुंबयच्या मोर्नींग स्टेंडर्ड हांगा ताणें पत्रकार कसो आपलें काम सुरू केलें.बोम्बे सेन्टिनलांत ताणें उप संपादक कशें काम केलां.तो नवहींद टायम्साचो वरीश्ट संपादक जावन गेलो तशेंच गोवा टुडे हाचो पयलो संपादक. ताणें बोम्बे क्रोनिकल, आनी ओनलुकर हातूंतय काम केल्लें आसा.
स्वातंत्र चळवळींत योगदान.
भारताच्या स्वातंत्र चळवळींत ताणें खूब योग्दान दिलां. गोंयच्या मुक्तीक समरपिल्लें द गोवन ट्रिब्यून बरयलां. हांगा आसतना ताणें पुर्तुगेजां आड जायते लेख बरयल्यात.ताच्या ह्या लेखांक लागून ताका गोंयांत येनाबरोबर घरून जेलींत घातिल्लो.
पुस्तकां.
ताणें जायतीं पुस्तकां बरयल्लीं जातूंत सोरोवींग लाय्स माय लॅंड (१९५५) हाचोय आसपाव जाता. ताचे हेर कांय पुस्तकां मदीं 'द फस्ट सिटी' (१९४३), 'इन द वुम्ब ऑफ साव्दाद'(१९९४), 'द ग्रेटर ट्रॅजडी'(१९९८), आनी 'हार्टब्रेक पेसेज'(२००९) जावन आसात. ताणें गोंयचे सुटके खातीरूय जायतो वावर केल्लो आसा.
पुरस्कार.
२००४ वर्सा ताका पत्रकारिते खातीर लक्ष्मीदास बोरकर मेमोरियल पुरस्कार फावो जाला. तशेंच ताका गोमंत विभुशण पुरस्कार फावो जाला.
जाकब आचें पत्र

जाकब आचें पत्र.
Epistle of James
जाकबाचें पत्र.
पावलुच्या तेरा पत्रां भायर, हेबरेवांक बरयल्लें पत्र, तशेंच आनीक सात “कातलीक” म्हणललीं पत्रां आसात : एक जाकबाचें, दन पेद्रुचीं, तीन जुांवाचीं आनी एक जुदासाचें.
पवित्र-सभेच्या पुर्विल्या शेंकड्यां थावन ह्या सगळ्या पत्रांक “कातलीक” म्हणटात, कित्याक म्हळ्यार, जुांवाचें दुस्रें आनी तिस्रें पत्र मात भायरावन, तांचो उलो आनी शिकवण फकत अंक्या-अंक्या गांवचे पवित्र-सभेक न्हय, पूण समेसत क्रिसती लकांक, आक;खे पवित्र-सभेक. हीं “कातलीक” पत्रां पुसकळ क्रिसती सभांक धाडललीं प्रसिधी पत्रां (चिर्चुलार लेटेर्स) म्हणुंयेता.
सुर्वातेक थावन क्रिसती लकान हें पत्र “ जाकबान, समियाच्या भावान” बरयलें म्हण मानून घेतलां. ह्या पत्राची भास, बरवपाची रीत आनी शिकवण पळेल्यार, ह्या पत्राचो बरयणार आदल्या करारांत एकदम घळ्ळलो आनी शुभवर्तमानाचे शिकवणेंत घट आसललो एक जुदेव म्हण गंता.
तें केदना बरयलें तें सार्कें सांगुंक कठीन. पूण चडकरून, तें सुमार ६०व्या तें ६२व्या वर्सा बरयलेंशें दिसता. जाकब “शिंपडलल्या बारा कुळांक”, म्हणगे पालेसतिना भायर आसलल्या क्रिसतांवांक, बरयता; पूण तो फकत जुदेव लकांतल्या क्रिसतांव जाल्ल्यांक दळ्यां मुखार दवर्ता म्हण सांगुंक ह्या पत्रांत काय मेळना.
अनभावार्थियां मदें जियेताना, तांकां ताळणियो आनी आडखळी सांपडतात तांची खबर ताका आसली आनी, एक आत्मीक बापूय कसो, भावार्थांत तांकां चलवंक आनी उज्वाड दीवंक तो वावुर्ता. देखून, ह्या पत्राचो शेवट म्हळ्यार खरें क्रिसतांव जिवीत जियेवंक एक शिडकावणी.
ह्या पत्राची मानडावळ अशी.
प्रसतावना : १ : १
भावार्थ आनी जाण्वाय : १ : २-८
गरिबपण आनी गिरेसत्काय : १ : ९-११
कसाक लावप आनी ताळणी : १:१२-१८
देवाचें उतर आयकप आनी पाळप : १ : १९-२७
गिर्सत आनी गरीब भावांभयणीं मदें वेगळचार कर्पाचेर आड शिडकावणी : २ : १ – १३
भावार्थ आनी कर्णियो : २: १४-२६
क्रिसती मनशां आनी जिबेची दमावणी : ३ : १-१८
क्रिसती मनशां आनी संवसार ; ४ : १-५:६
वेग-वेगळ्यो बुद्दी : ५: ७-२०
पळेइयात.
Epistle_of_James
लाल, प्रतापचंद्र

प्रतापचंद्र (जल्मः 6 डिसेंबर, 1916 लुधियाना (पंजाब), मरणः 13 ऑगस्ट, 1982 लंडन). भारताचो भुतपूर्व हवाई दलाचो मुखेली (1969 – 73). ताच्या बापायचें नांव वसंत आनी आवयचें नांव प्रमोदीनी. ताचो बापूय आयकर खात्यांत अधिकारी आसलो. प्रतापचंद्राचें शिक्षण दिल्ली आनी लंडनच्या किंग्स कॉलेजींत जालें. विद्यार्थी अवस्थेंत ताचें लग्न इला हे बंगाली चलयेकडेन जालें. बॅरिस्टर जावपाची ताची इत्सा आसली पुण दुसऱ्या म्हाझुजाखातीर ताका आपल्या मायदेशांत परतचचें पडलें. विमान उडाडाणाचो थोडोभोव अणभव मेळ्ळ्याउपरांत नोव्हेंबर 1939 त ताची भारतीय हवाई दलांत अधिकारी म्हणून नेमणूक जाली. उड्डाण प्रशिक्षण विद्यालयांत तशेंच झूजाविशयक सैन्याच्या हालचालींचें प्रशिक्षण दिवपी संस्थेंत निर्देशक म्हणून ताणें कांय काळ काम केलें. दुसऱ्या म्हाझुजाच्या काळांत जून 1944 वर्सा ताचेकडेन वायुसेनेच्या सातव्या स्कॉड्रनाचें मुखेल पद दिलें. झुजाउपरांत ताची भारतीय वायुसेनेंत स्थायी पदाचेर नेमणूक केली. लमडनचे रॉयल अर फोर्स स्टाफ कॉलेजींतल्यान ताणें हवाई शिक्षणक्रम पुराय केलो. त्या उपरांत ताणें खूब उंचेलीं पदां मेळयलीं. वायुसेनेच्या मुख्यालयाचो सहाय्यक सचीव आनी अर फोर्स ऑफिसर कमांडिंग ट्रेनिंगकमांड म्हणून ताणें काम केलें. 1957 – 62 ह्या काळांत ति भारतीय हवाई मार्ग निगम तशेंच अर इंडिया ह्या दोन भारतीय हवाई येरादार कंपन्यांचो अनुक्रमान महावेवस्थापक आनी वांगडी संचालक आसलो. ते उपरांत 1963 वर्सा तो परत भारतीय वायुसेनेंत आयलो. फुडें वायुसेनेच्या परिक्षा कार्यालयाचो तो हवाई अधिकारी आसलो. 1966- 69 ह्या काळांत तो अस्तंत विभागाचो मुखेली, वायुसेना कर्मचाऱ्यांचो उपमुख्याधिकारी, हिंदुस्तान अरोनॉटिक्स (बेंगलूर) ह्या निगमाचो वेवस्थापकी संचालक आनी अध्यक्ष ह्या पदांचेर आसलो. ताच्या वेगवेगळ्या पदांवयले कार्यक्षमतायेचो विचार करून जुलय 1969 वर्सा ताची हवाई दळाच्या प्रमुखपदार नेमणुक केली. ह्या पदाचेर तो निवृत्त जायमेरेन आसलो (1973). 1971 वर्सा भारत – पाकिस्तान संघर्शांत ताणें खास कुशळकाय दाखोवन भारतीय हवाई दलाची शान आनी सैन्याचें नैतिक धैर्य वाडयलें. निवृत्त उपरांत ताणें दोनय भारतीय हवाई मार्ग निगमाचें अध्यक्षपद सांबाळलें.
ताणें केल्ल्या कार्याखातीर ताका मान सन्मान फावो जाल्यात ते अशे – म्यानमाराचे (ब्रह्मदेश) आघाडीचेर केल्ल्या कामगिरीखातीर ताका डिस्टिंग्विश्ड फ्लाइंग क्रॉस (डी. एफ. सी) हो किताब फावो जालो. प्रशासकीय कामगिरिखातीर पद्मभूषण हो पुरस्कार 1966 वर्सा फावो जालो. भारत – पाकिस्तानाच्या संघर्शांत भारतीय हवाई दलाचें नैतिक धैर्य वाडयले खातीर ताका 1972 वर्सा पद्मविभूषण हो पुरस्कारव फावो जालो.
भारतीय हवाई दलाच्या वट्ट आधुनिकीकरणांत आनी कार्यक्षमतायेंत लाल हाचो म्हत्वाचो वांटो आसा.
तवसळी

तवसळी हो परंपरागत कोंकणी हिंदू घरांनी रांदिल्लो, केक कसो दिसपी पूण शिवराक गोड पदार्थ. तवसळी सुजी (गवांचो कणो), किशिल्लें तवशें, नाल्लाची सोय आनी गोड हाचें मिश्रण वाफेवन तयार करतात.
ಉಗ್ಡಾಸ್ ಕರ್ ಎಹ್ ಮಾರ್ಯೆ

The Memorare.
ಎಹ್ ಭವ್ ಕನ್ವಾಳೆ ಆಂಕ್ವಾರ್ ಮಾರ್ಯೆ, ಉಗ್ಡಾಸ್ ದರ್‌ ಕಿ ‌ಕೊಣ್ ತರಿ ತುಜೊ ಆಸ್ರೊ ಘೆಂವ್ಕ್ ಧಾಂವ್ಲೊಲೊ, ತುಜೊ ಆಧಾರ್ ಮಾಗುಂಕ್, ಆನಿ ತುಜಿ ಮಜತ್ ಸೊದುಂಕ್ ಘೆಲೊಲೊ, ತುಜ್ಯಾ ಹಾತಾಂತ್ಲೊ ಆಲಾಶಿರೊ ಘೆನಾಸ್ತನಾ ಉರ್ಲಾ ಮ್ಹಣ್ ಕೆದ್ನಾಂಚ್ ಆಯ್ಕುಂಕ್ ಯೆಂವ್ಕ್ ನಾ. ಹ್ಯಾ ಭರ್ವಾನ್ಶ್ಯಾನ್ ರಾವುನ್, ಹಾಂವ್‌ ತುಜ್ಯಾ ಗೊಪಾಂತ್ ಧಾವುನ್ ಯೆತಾಂ, ಎಹ್ ಆಂಕ್ವಾರೀಂಚೆ ಆಂಕ್ವಾರಿ, ಮಾಯೆ ಮ್ಹಜೆ, ತುಜೆ ಮುಕಾರ್ ಉಭೊ ರಾವ್ತಾಂ, ಎಹ್ ದೆವಾಚ್ಯಾ, ಪುತಾಚ್ಯಾ ಮಾಯೆ, ಮ್ಹಜ್ಯಾ ಮಾಗ್ಣ್ಯಾಚಿ ಬೇಪರ್ವಾ ಕರುಂ ನಾಕಾ, ಪುನ್ ದಯಾ ಕರುನ್‌ ತೆಂ ಆಯ್ಕುನ್ ಘೆ ಆನಿ ಫಳಾದೀಕ್ ಕರ್.
‘’’ಆಮೆನ್’’’
विष्णूबुवा जोग

वीष्णूबुवा नरसिंह जोग हे महाराष्ट्रांतले वारकरी संप्रदायाचें कार्य पद्दतशीरपणान फुडें व्हरपाचो यत्न करपी संतपुरूष आशिल्ले.ते विष्णूबुवा जोग म्हूण सगल्यांक वळखीचे आशिल्ले.ते आळंदीतल्या वारकरी शिक्षण संस्थेचे संस्थापक,किर्तनकार,प्रवचनकीर आनी लेखक आसले.विष्णूपंत जोग हे निस्वार्थी आसले.ते लोकमान्य टिळक हांचे वांगडी आनी बरे मागपी आसली.स्वदेशी वस्तू वापरताले आनी टिळक हांकां यथाशक्त मजत करताले.विष्णूबुवांचे जल्म पुण्यांत जालो.ते पुण्यांतल्या नगरकर तालमीचे वस्ताद आसले.विष्णूबुवा जोगमहाराज हे वारकरी संप्रदायाचे प्रवर्तक आसले.मराठी संतवाड्मयाचे जायते ग्रंथ तांणी टिपा-प्रस्तावनां-अन्वयार्थ लावन उजवाडायलें.तातुंतले तातुंत शुद्द आवृ-ती तयार करपाचो यत्न केले. जे प्रक्षिप्त अभंग आशिल्ले तांकां कडेन काडून शुद्द प्रत तयार केली.संतांनी बरोवंक नाशिल्लीं पदां आसलीं तीं कडेन काडलीं.त्या वेळा वयलो तांचो सादर्भ घेवन संतांक कितें म्हणपाचें आसा हाचो वेवस्थीत अर्थ तांणी लावन दिलो.हे तांचे कार्य खूब मोलादीक आसा.गावांगावांत भोंवून किर्तनां-प्रवचनां दिलीं आनी आपले म्होवाळ वाणीन अस्सल देशी वाड्मयाचो प्रचार आनी प्रसार केलो.
भजनां,ज्ञानेश्वरी आनी तुकारामाची गाथा हांचीं पारायणां,पंढरीची वारी हो जोगबुवांचो दीसपट्टो क्रम आशिल्लो.विष्णूबुवा शिस्तबद्द वारकरी आसले.आचरण विशुध्द,सत्यप्रियता,देशभक्ती अशा अनेक गुणांनी जोगमहाराजांक समाजांत मान,प्रतिश्टा मेळ्ळी.
जुांवाक प्रकासवणी

जुांवाक प्रकासवणी.
Book of Revelation
प्रकासवणी.
हें झूज खुणांच्या रुपान दिलां. ह्या सगळ्या खुनांची संजणी दीवंक संपें न्हय; पूण साधारण खुणा आसात त्यो संजुंक संपें : “जेरुसालें” म्हळ्यार क्रिसताची पवित्र-सभा; “बाबिलनिया” वायटाची खुणा आनी ताचो अर्थ म्हळ्यार “संवसाराची शक्ती”. सर्गिंच्या जेरुसाल्याक” देवाचे शक्तिचो आदार आसा: संवसारी “ बाबिलनियेक” खट्या पद्वियांचो आदार आसा, तशेंच त्या वरिश्ट आराचो आनी खट्या प्रवादियाचो. ह्या व्हडल्या झुजांत चित्रां आसात तीं बऱ्याच्यो आनी वायटाच्यो खुणा. आंकडे, शीक'के आनी तुतुरी हें झूज, चल्ता आनी शेवटाक पावता म्हण दाखवंक वापरल्यांत.
सात बांदावळिंनीं जुांवान हीं चित्रां मानडल्यांत. पूण, एके-एके बांदावळिची शिमखय संप्ता तें दाखवंक विवरणकारांचें एक मत ना.
पात्मस जुंव्यार, सुमार ९६ वर्सा, जुांवान, शुभवर्तमानाच्या बरयणारान, हें आपणाक केल्ले प्रकासवणेचें पुसतक बरयलें.
ह्या पुसतकाची मानडावळ अशी :.
प्रसतावना : १ : १-८
सुर्वातेचें दर्शन आनी सात पवित्र-सभांक संदेश : १ : ९-३:२२
सात शीक'क्यांचो कवळो : ४ : १-८:१
सात तुतुरियो : ८:२-११:१९
आर आनी दन मनजाती :“ १२: १-१३:१८
वेग-वेगळीं दर्शनां : १४ : १-१५ : १८
देवाच्या क्रदाचीं सात आयदनां : १६ : १-२१
बाबिलनियेचें घर्टाण आनी मनजातिची, खट्या प्रवादियाची आनी देवचाराची हार : १७: १-२० : १०
शेवटाची झडती : २०: ११-१५
नवें मळब, नवी प्रिथूम आनी नवें जेरुसालें : २१: १-२२:५
संपादणी : २२: ६-२१
पळेयात.
Book_of_Revelation
संस्कृत

संस्कृत ही भारतातली एक प्राचीन शास्त्रीय भास जावन आसा.ब्राह्मण,तांत्रिक,जैन,बौद्ध पंथांच्या साहित्याची भास,कित्येक राजवंश्यांच्या वावराची तशेच,इतर साहित्याची आनी प्रतिष्ठेची भास .भारताच्या २३ शासकीय भाशांतली एक आनी नेपाळ देशांतुय राजमान्य भास.
अतिप्राचीन अश्या वैदिक भास।वैदिक भाशेच्या एका पुर्विल्ले बोल्येचे शुद्ध केले रूप म्हणजेच संस्कृत.पाणिनी आनी इतर कांय भाशा जाणकारांनी संस्कृत भाशेचे व्याकरण,बांदावळ,नियम ह्या विशयि भरपूर साहित्य निर्मिलां.संस्कृत ह्या उतराची फोड अशी करुं येता,"सं"(निवळ,बरी,शुद्ध इ.)+"कृत"(केल्ली ).ह्या प्रमाणे संस्कृत ह्या शब्दाचो अर्थ शुद्ध,पवित्र,बांदिल्ली,परिपूर्ण असो जाता.ही उलोवपाची भास न्हय,उलोवपाचे भाशांक प्राकृत अशे नांव आसा,ह्या शब्दाचो नैसर्गिक असो अर्थ जाता.
हे भाशेन उंच पावंड्यावयले साहित्य निर्माण जाल्ले आसा.
लौए, माक्स टेओडोर फेलिक्स फोन

लौए, माक्स टेओडोर फेलिक्स फोन : (जल्म: ९ ऑक्टोबर १८७९, फाफनडॅार्फ; मरण २४ एप्रिल १९६०, बर्लिन).
जर्मन भौतिकीविज्ञ. १८९८ त शाळेतलें शिक्षण सोंपल्याउपरांत ताणें एक वर्स लश्करांत काम केलें. उपरांत स्ट्रॅसबर्ग विद्यापिठांत गणित, भौतिकी आनी रसायनशास्त्र ह्या विशयांचो अभ्यास केलो. १९०२ वर्सा बर्लिन विद्यापिठांत माक्स प्लॅाक हाच्या हातासकयल काम करून १९०३ वर्सा ताणें डॅाक्टरेट पदवी मेळयली. १९०५ वर्सा बर्लिन हांगच्या इन्स्टिट्यूट फॅार थिऑरेटिकल फिजिक्स हे संस्थेंत माक्स प्लांक हाचो सहाय्यक म्हूण ताची नेमणूक जाली.
१९०६ त विद्यापिठीय अध्यापक पदवी प्राप्त जाल्याउपरांत १९०९ वरेसा म्यूनिक विद्यापिठाचो तो अध्यापक जालो. थंय ताणें प्रकाशकीय, उष्मागतिकी आनी सापेक्षता सिध्दांत ह्या विशयांचें अध्यापन करून १९१२ वर्सा झुरिक विद्यापिठांत आनी १९१४ वर्सा फ्रँक फुर्ट हांगा भौतिकीचो प्राध्यापक म्हूण काम केलें. १९१६ त ताणें वुर्झवर्ग विद्यापिठांत युध्द विशयक संशोधन कार्य केलें. बर्लिन विद्यापिठांत १९१९ वर्सा भौतिकीच्या अध्यापक पदाचेर ताची नेमणूक जाली. १९४३ मेरेन तो ह्या पदार आशिल्लो. बर्लिन - डालेम हांगा स्थापन जाल्ल्या कैसर व्हिल्हेम इन्स्टिट्यूट फॅार थिऑरेटिकल फिजिक्सांत फौन लौए दुस-या संचालक पदाचेर आनी फुडें हे संस्थेचो तो उपसंचालक जालो. १९४६ त गटिंगेन हांगाच्या माक्स प्लांक इन्स्टिट्युटाचो कार्यकारी संचालक आनी ह्या विद्यापिठाचो प्राध्यापक आसलो. १९५१ वर्सा बर्लिन - डालेम हांगाच्या माक्स प्लांक इन्स्टिट्यूट फॅार रिसर्च इन फिजिकल केमिस्ट्री हे संस्थेचो संचालक आशिल्लो. तो १९५८ वर्सा निवृत जालो.
१९१२ त ताणें क्ष- किरणांच्या विवर्तनाचो सोद लायलो. बर्लिन विद्यापिठांत आसतना अतिसंवाहकतेविशीं ताणें केल्लो म्हत्वाचो वावर फुडें एफ् लंडन आनी एच् लंडन हांच्या अतिसंवाहकता सिध्दांताखातीर उपेगी थारलो. पुंजसिध्दांत, कॅाम्पटन परिणाम, अणूचें विघटन ह्या संबंदीं संशोधन आनी बर्लिनच्या इन्स्टिट्यूट फॅार थिऑरेटिकल फिजिक्स हे संस्थेंत माक्स प्लांक हाच्या एंट्रॅापी हे संकल्पनेचो उपेग करपासंबंदी म्हत्वांचें कार्य केलां.
१९४४ - ४५ वर्सा ताणें भौतिकीचो इतिहास ग्रंथरुपान बरयलो. ताच्यो चार आवृत्त्यो घेवनूय सात भासांनी तांचीं भाशांतरां जाल्यांत. १९०७ वर्सा ताणें सापेक्षता सिध्दांताच्या उपयोजनांचेर सात निबंद उजवाडायले. १९११ वर्सा व्यापक सापेक्षता सिध्दांताचेर ग्रंथ बरयलो. १९३७-४७ ह्या काळांत ताणें अतिसंवाहकता ह्या विशयाचेर १ ग्रंथ आनी १२ निबंद बरोवन उजवाडायले.
क्ष-किरण विवर्तनाच्या (क्ष-किरण) सोद लायिल्ल्याखातीर ताका १९१४ वर्साचें भौकिकीचें नोबॅल पारितोशिक फावो जालें. ह्याशिवाय बॅान स्टटगार्ट, म्यूनिक, बर्लिन, मँचेस्टर आनी शिकगो ह्या विद्यापिठाच्यो डॅाक्टरेट पदव्यो तशेंच लँडेनबर्ग पदक, माक्स प्लांक पदक, कलकत्याचे इंडियन अॅसोसिएशनचें भांगरा पदक हे सन्मान फावो जाले.
तो बर्लिन अॅकॅडेमी ऑफ सायन्स, रशियन अॅकॅडेमी, अमेरिकन फिजिकल सोसायटी, लंडनची रॅायल सोसायटी ह्या मान्यवर संस्थाचो वांगडी आसलो. १९४८ त तो इंटरनॅशनल युनियन ऑफ क्रिस्टेलोग्राफी ह्या संघटनेचो सन्माननीय अध्यक्ष आसलो.
ताचें हें सगळें कार्य (Gesammette Schriften und Vortrage) ह्या शिर्षकाच्या तीन खंडांनी १९६१ वर्सा संग्रहीत केल्लें आसून तातूंत ताचें आत्मचरित्रय आसा.
ताणें लायिल्ल्या क्ष-किरणांच्या सोदाक लागून शास्त्रज्ञान स्फटिकाचे संरचनेचो अभ्यास करपाक आनी आधुनिक इलेक्ट्रॅानिकांतल्या घन अवस्था ह्या म्हत्वाच्या क्षेत्रांची सुरवात जाली.
Konknni Kovi

Konknnichea mollar khup-xe kovi vingodd vingodd vixoyancher kovita korit asat. Her Bhartia bhasantlea kovitank ji progolbhota disun yeta ti progolbhota choddxea Konknni kovitamni disun yenam. Kovitentli progolbhota mhollear 'height of poetry'. Kovitentlo vichar, tatuntlea utranchi toxich kavyo-ponktinchi ruch ani goddsann, rup, thatt(sttail)... oslea gozalim velean kovitechem soundoryo ani progolbhata disun yeta.
जॅक द सिक्वेरा

जुआंव ह्युगो एदुवार्दो द सिक्वेरा (२० एप्रील १९१५ - १७ ऑक्टोबर १९८९) हाका डॉ़. जॅक द सिक्वेरा वा जाक सिक्वेर म्हूण वळखतात. तो एक गोंयचो फुडारी आनी फादर ऑफ ओपिनीयन पोल अशें म्हणून वळखतात. गोंयांक घटक राज्याचो पांवडो मेळोवन दिवपा खातीर हो म्हना मनीस नेटान वावुरलो. डॉ. जॅक द सिक्वेरा हो युनायटेड गोवन्स पार्टीचो अध्यक्ष आशिल्लो. गोंय महाराष्ट्र राज्यांत विलीन जावचें काय ना , ह्या प्रस्नाचेर विचार करपाक ताणें भारत सरकाराक ओपिनीयन पोल दवरपाक सांगलो.
जिवीत.
डॉ. जॅक द सिक्वेरा हाचो जल्म बर्मा (आतां माय्नमार) २० एप्रील ह्या दिसा श्री. एॅरास्मो द सिक्वेरा आनी श्रीमती एॅना जुलया द सा सिक्वेरा हांकां जल्मलो. 
लिसेवाचें शिक्षण घेतल्या उपरांत, एॅश्कोला मॅडिका द गोवा हांगा वखदाचें शिक्षण घेतलें. २१ वर्सांचे पिरायेचो आसतना ताचो बापूय सोंपलो आनी घराण्याचो धंदो सांबाळपा खातीर ताका आपलें शिक्षण सोडचें पडलें.
लिलीता मार्गारिदा द गोव्येया पिंटो हे चलये कडेन तो २३ वर्सांचे पिरायेचेर तो लग्न जालो। तांकां दोंगाय ९ भुरगीं जल्मलीं।
17 ऑक्टोबर 1989, 74 वर्सांचो आसतना डॉ. जॅक द सिक्वेरा हो संवसार सोडून गेलो.
राजकीय जीण.
गोंयचो पक्ष ह्या संघाचो डॉ. सिक्वेरा फुडारी आशिल्लो. फुडें ह्याच संघाक लागून युनायटेड गोवन हो राजकीय पक्ष निर्माण जावंक पावलो.
Condo Man - Bamboo

Condo Man - Bamboo.
Condo Man - Bamboo, Bambusa bambos, or the Indian Thorny Bamboo, is a species of clumping bamboo native to southern Asia (India, Bangladesh, Sri Lanka, Assam, Indochina). It is also naturalized in Seychelles, Central America, West Indies, Java, Malaysia, Maluku, Philippines.
Plant is known as "ක‍ටු උණ - katu una" in Sri Lanka, by Sinhalese people.
शतावरी

शतावरी – Asparagus Resmosus
सामान्य नांव –शतावरी (कों),शतावरी (म),इडियन ऍस्पेरॅगस (इं)
वनस्पतीशास्त्रीय वर्णन.
खुब्ब ताळयांचें,कांट्यांचे झोंप मुळाच्या खोडाक चोंब्यांनी आयिल्ली लांब मुळां. पाना कांट्यांभशेनं भोंवतणीं ‌2-3 झुपक्यांनी आयिल्लीं आसतात. फुलां धवीं,उग्र वासाची घोम आयिल्लीं,फळां ल्हान,वाटकुळीं.
खंय खंय मेळटा.
भारतांत उष्ण आनी समशितोष्ण भागांत सगळे कडेन. गोंयच्या रानांनीं नलशा जाग्यांनीं मेळटा.
उपेग.
मुळांचो ताजो रोस अपचनाचेर उपकारता.
मुळांचो कसाय नेर्वां आनी संधवाताचे रक्तदाब, अतिसार,सूज, ट्यूमर, ब्रॅन्कायटीस हातूंत थंडाय दिवपी 
आनी कामोत्तेजक म्हण वापरतात.तें मल्लुक मारता,रातआंधळेपणां, रगत,दोळे आनी ताळ्याच्यो पीडा भुरग्यांक दूध दिता तें बायलेचें दूध वाडचें खातीरय वापरताता.
वापरांत येवपी भाग.
मुळां,पानां, सगळें झाड.
लागवड.
बियो आनी कंदमूळ हांचे कडसून.
कवी गिरीश

कवी गीरीश हे मराठी कवी आशिल्ले.
जल्म.
शंकर केशव कानेटकर म्हणल्यार कवी गीरीश हांचो जल्म 28 ऑक्टोबर 1893 दिसा महाराष्ट्रांतल्या सातारयांत जालो.
शिक्षण.
सातारयांत जल्मल्ले कानेटकारन फर्ग्यूसन आनी विलिंग्डन ह्या कॅलेजींतल्यान मुखा वयले शिक्षण घेतलें.
वावर.
ते मुधोजी हायस्कूल,फलटण ह्या शाऴेचे प्रचार्य आसले.ताणी अनेक प्रसिध्द कविता फलटणाक हांगा आसतना रचल्यो. कवी गिरीश हे रविकिरण मांडऴाचे एक मुखेल वांगडी आसले.कवी गिरीश हांचे 5 काव्यसंग्रह आसात.तशेच तांणी चार स्वरचित खंड काव्यां आनी टेनिसनच्या इनॅाक आड्रेन चो आनिकेत हो कावयनुवाद बरयला.माधव ज्युलियन हांचे चरित्र तांणी बरयलें. रेव्हरंड ना.वा.टिऴक हांच्या ख्रिस्तायनची प्रत ताणी संपादीत केली.तांचे कांचनगंगा,चंद्रलेखा,फलभार,बालगीत,सेनेरी चांदणे हे काव्यसाग्रह प्रसिध आसात.कवी यशवंत आनी गिरीश हांच्या एकत्रीत कवितांचे वीणाझंकार आनी यशो-गैरी ह्या नांवाचे दोन कवितासंग्रह प्रसिध आसत.माधव ज्युलियन हांचे सव्हंरड ना.वा.टिऴक यांचे ख्रिस्तायन या ग्रंथांचे कवी गिरीश हांणी मुऴा पसून तऴा मेरेन संपादक केलां.
मरण.
4 डिसंबर 1973 ह्या दीसा तांका मरण आयलें.
विष्णु वाघ

विष्णु सूर्या नायक वाघ भारताच्या उत्तर गोयांतल्या सांत आंद्रे मतदारसंघांतलो भारतिय जनता पक्षाचो आमदार आशिल्लो. तो एक कवी, बरोवपी, नाटकिस्त, पत्रकार आनी मॅनेजमेंट कंसलटंट/ त्रेनर आशिल्लो. ताच्या नाजूक भलायके खातीर ताणें 2016 वर्सा सावन क्रियाशील कार्किर्देंतली रज्या घेतल्या
राजकी कार्कीर्द.
गोंय प्रदेस कोंग्रेस समितेचो 14 वर्सां आदलो सरचिटनीस आनी प्रवक्तो आसून, वाघान भारतिय जनता पक्षांत 30 अकटोबर 2011 ज्येश्ट बी जे पी फुडारी — लक्ष्मीकांत पारसेकार, खासदार श्रीपाद नायक, आनी मनोहर पर्रिकर हांचे हाजिरिंत प्रवेस केलो 
गोंयच्या विधान सभेची वेंचणूक, 2012, तो1219 मतांनी वेंचणूक मांड 14 सांत आंद्रे मांडांतल्यान - जातूंत गोवा वेल्हा (सांत आंद्रे), आजोसीं-मांदूर, नेवरा, बातीं, आगासांय (सांत लॉरेंस), पाले-सिरिदांव आनी कुरका-बांबोलीं-तेलावलीं आस्पावतात; थंय जिखलो.
14 जानेवरी, 2016 वर्सा सावन तो गोंय विधान सभेचो पालवी सभापती आशिल्लो
समाजीक आनी संस्कृतीक कार्य.
विष्णू सूर्या वाघ जायतिंच वर्सा समाजीक-संस्कृती मळार क्रियाशील आसा. ताणीं सकयलीं पंदां दुशयल्यांत:
भलायकेचे प्रस्न.
मे 2016 वर्सा , वाघाक काळजाचो उदभव जालो . ऑगस्ट 2016, ताका परत पणजे एका भोवसाचो सुवाळो चालू आसताना काळजाचो उद्भव जालो.उपरांत ताणें गोंयच्या वयजुकी कोलेजिंत जी एम सी) एँजियोप्लास्टी केली आनी उपरांत ताका मुंबय हालोवपांत आयलो जंय ताका पयलो हिंदुजा होस्पिटल, माहीम, आनी त्या उपरांत कोकिलाबेन धिरुभाय अंबानी होस्पिताल,अंधेरी जंय बऱ्यो न्युरोसरजिकल सवलती आसात थंय व्हरपांत आयलो. ताका होस्पितालांतलो घरा वचपाक दिलो आनी वाघ गोयांत एप्रिल 2017 परतलो. ताका जायतेच फावटी परतल्या उपरांत गोयांत होस्पितालांत वयचें पडलां[
वाद-विवाद.
वाघाच्या कवितांचो संग्रह, सुधीर सुक्ता (भाशांतर: सुदरांचीं गायनां), हो विशय एक वाद-विदाचो जावन गेला जेन्ना तो ऑगस्ट 2017 वर्सा सादर करपांत आयलो जाका गोवा कोंकणी अकादेमिचें (जी के ए) तसरिप कविता वर्गणांत जाहीर जावपाचें आशिल्लें. समाज माध्यमाचेर तातुंतलीं कांय कवनां उखलून तीं “संदर्भा भायर” वांट्पांत आयलीं. ऑकटोबर 2017, राज्य सरकारान सगळे 32 घोशीत करुंक नाशिल्ले साहित्य आनी संस्कृतीक तसरिप रद्द केले, जातूंत वाघाचय समावेश आशिल्लो. वाघ आनी उजवाडावपी वलवयच्या अपुरबाय प्रकाशनाचेर, भारती दंड संहिताच्या 293, 292 विभागा खाल आनी अस्तुऱ्यांच्या अशील प्रदर्शन (मनाय) कायद्याच्या 4 विभागा खाल एक एफ आय आर फायल करपांत आयलो, हाचें कारण अस्तुऱ्यांच्या हकां खातीर झुजपी आयडा वियेगास हिणें कागाळ कशे परीं पुस्तक अस्तुऱ्यांचेर आनी जातिंचेर प्रदर्शन करता देखून केल्ली.
Timotak Pauluchem Dusrem Potr

Timotak Pauluchem Dusrem Potr.
Second Epistle to Timothy
Timotak Pauluchem Dusrem Potr.
Timotak Pauluchem Dusrem Potr zaun asa Povitr Pustokant Novea Koraracho ek bhag.
Dusre ani nimanne pavtt Roma xarant bondkhonnint aslo tedna, 66 vo 67 vorsa Paulun timotak hem Dusrem Potr boroilem.
Ozun bondkhonnint astana, apnnak soggleamnim sanddla mhonn Paulu chint’ta; veg-vegllea karonnank lagun, tachea sangatiamnim taka soddlolo. Aplea eksurponnachi Pauluk dukh bhogta. Aplem moron lagim pavlam mhonn to polleta. Dekhun Markuk ani Timotak polleunk ekdom goroz mhonn to somzota, chodd korun Timotak, Timotan zata title vegim apnna-xim ieunchem mhonn hea Potrant to magta; tori aplea mogachea xisachem mon ghott korunk ani vegllochar upzoitat tea guruncher Timotan nettan zhuz korpak taka dhir diunk, ho Paulucho vhodd-vhodd husko.
Hea Potrachi manddavoll oxi :.
Prostvna : 1 : 1-2
Vakhann’nni ani xiddkavnni : 1 : 3 – 2 : 13
Bud’dhi ani updes : 2 : 14-4 : 5
Pauluchi poristhiti : 4 : 6 -18
Sompadnni : 4 : 19-22
Polleiat.
Second_Epistle_to_Timothy
Books_of_the_Bible
Bible
ॲलिटिस, ओडिसीयस

ओडिसीयस ॲलिटिस (जल्मः 2 नोव्हेंबर 1911, इरकलियन-क्रिट). एक नामनेचो कवी. मुळावें शिकप जातकच ताणें अथेन्स विद्यापीठाच्या कायद्याच्या विद्यालयांत प्रवेश घेतलो पूण शिकप अर्द्यारूच सोडलें.
अँड्रियास अँब्रिकोस हांचीं व्याख्यांनां आयकून 1935 सावन ताणें बरोवपाक आनी ‘ कॉलेजां ’ (फ्रेंच चित्रकलेचो एक प्रकार) करपाक सुरवात केली. 1935 त अथेन्स हांगा भरिल्ल्या International Surrealist प्रदर्शनांत ताणें आपलीं कॉलेजां मांडलीं. First Poems, Orientations (1936) हे ताचे सुरवातीचे कवितां झेले. ताची हेर बरपावळ अशीः Hourglass of the Unknown (1937), In service of Summer and Sun the first, together with Variation on Sunbeam (1943). पदांचो झेलो The Ro Eros (1972), कलेची समीक्षा करून बरयल्लें The Painter Theophilos (1973), निबंदां झेलो Open Book (1974).To Axion Esteᶺ हें पुस्तक बरयलें. ग्रीक परंपरेचे फाटभुंयेआड स्वतंत्रताये खातीर आनी सर्जनशीलतेखातीर चलिल्लो आर्विल्ल्या मनशाचो संघर्श दाखोवपी ताची नितळ बुध्दिवादी नदर आनी संवेदनक्षमतेचें चित्रण दाखोवपी काव्यलेखना खातीर ताका 1979 त साहित्या खातीर आशिल्लो नोबेल पुरस्कार फाव जालो.
Sant Juzek Magnnem

Sant Juzek Magnnem.
Prayer to Saint Joseph
Eh bhagevont bhokta Sant Juze, mhojea Soddvonddarachea visvaxi rakhnnea, ani Devache Maiechea nirmoll poti, aizchea disa hanv tuka vinchun kaddtam, mhozo ek kherit askari ani xerati koso, ani ghott nichev kortam aiz thaun sodankall oso tuka man diunk. Hea pasot hanv tuka vinoitam, tuzo ek chakor koso mhaka ghe mhonn, soglleam mhojeam dukhimnim mhaka bhuzvonn di mhonn ani akrek, mhojea mornnachea vellar mhaka sambhall ani rakh mhonn.
Amen
Polleiat.
Prayer_to_Saint_Joseph
वझे, रामकृष्णबुवा

वझे, रामकृष्णबुवा : (जल्म: ? ऑक्टोबर १८७३, ओझरे - सावंतवाडी; मरण: ५ मे १९४५ पुणें).
Vaze_Ramkrishnabuaa.
महाराष्ट्रांतलो व्हड गायक. ताच्या भुरगेपणांतूच ताच्या बापायक मरण आयलें देखून ताचे आवयन ताका ल्हानाचो व्हड केलो. ताचें भुरगेपण खूब कश्टांत आनी हालअपेश्टांत गेलें. ताचें मुळावें शिक्षण चवथी मेरेन मराठींतल्यान जालें.
भुरगेपणासावन ताका गावपाचो नाद आशिल्लो. देखून कागलचो गायक बळवंतराव पोहरे हाचेकडल्यान ताणें गावपाचें मुळावें शिक्षण घेतलें. उपरांत मालवणाक वचून वर्सभर विठोबा अण्णा हडप हाचे कडल्यान तालीम घेतली. वयाच्या बाराव्या वर्सा लग्न जाल्या उपरांत गायक जावपाचे इत्सेन ताणें घर सोडलें आनी पांयानी भोंवडी करीत तो पुण्याक गेलो. थंयच्यान तो इंदूराक गेलो. थंयचो नामनेचो पखवाज वादक नानासाहेब पानसेगेर तो रावलो. गायन शिकपाची रामकृष्णबुवाची जिद्द जाणून पानसेन ताका ग्वाल्हेराक वचपाक सांगलें. तो ग्वाल्हेराक आयलो आनी ग्वाल्हेर घराण्याचो सुप्रसिध्द उस्ताद निसार हुसेनखाँकडे गायन शिकूंक लागल. सामकी कश्टांनी आनी पोटाखातीर माधुकरी मागून ताणें गायनविद्या संपादन केली. कांय तेंप गोंयांत रावून ताणें गायन विद्येचें शिक्षण दिलें. ताच्या शिश्यांचे वळेरेंत ताचो चिरंजीव शिवरामबुवा वझे, हरिभाउ घांग्रेकर, केशवराव भोसले, मा. दीनानाथ बापूराव पेंढारकर, भालचंद्र पेंढारकर, दन्नीबाई, तानीबाई, कागलकर बुवा ह्या कलावंत मंडळीचो आस्पाव जाता.
तो गाण्याच्यो शिकवण्योय करतालो. 'बलवंत संगीत मंडळी' आनी 'ललितकलादर्श' ह्या नाट्यमंडळांत ताणें संगीत गुरू म्हूण कांय तेंप काम केलां. ताच्या 'संगीत कलाप्रकाश' (१९३८) ह्या पुस्तकांत ताच्या कांय चिजांचो आस्पाव आसून, ताचें आत्मचरित्रय थोडक्यांत दिल्लें आसा. ताचे गायकीन मराठी रंगभूंयेक संगीत दिवन नाट्य संगितांत मोलाची भर घाल्या. तो संगीतक्षेत्रांतलो गायक, विव्दान आनी बहुरंगी कलावंत आसून, 'गायनाचार्य' म्हण ताका नामना प्राप्त जाली.
Xeutim, Mogrim Addttolim - Dekhni

"“Let’s keep the Goan tradition and culture alive, worldwide”"
Xeutim, Mogrim Addttolim.
I Will Bring Jasmine And Chrysantemums
Type: Deknni
Musical form: Barreto
Literary form: Ethnological aspects
Translated by Alfred Noronha, Panaji, Goa, 10.05.2005
Xeumtim, mogrim addttolim,
I will bring jasmine and chrysantemums,
Matem borun mautelim,
I will adorm your head (hair) with them,
Mhojea gova fuddeank bostelim,
I will sit before my husband,
Oi bostelim.
Yes, I will sit.
Xeumtim, mogrim zaleai sovai,
Jasmine and chrysantemum have become cheaper,
Xeumtim, mogrim zaleai sovai.
Jasmine and chrysantemum have become cheaper,
Tim mhaka naka bai,
I do not want them, my dear,
Tim mhaka naka bai.
I do not want them, my dear.
Dekhṇi (also spelled Dekni, Dekni, Dekhṇi) is a semi classical Goan (Indian) dance form. The plural of dekṇi in Konkani remains the same.
One of the most famous Deknni songs is "Hanv Saiba Poltodi Vetam" by Carlos Eugenio Ferreira (1860–1926) first published in Paris in 1895 and then in Goa in 1926. The song was adapted by Raj Kapoor as "Na mangoon sona chandi" in his Hindi movie Bobby. The story that is depicted in this song is about two temple dancers who want to go for Damu's wedding and they approach the boatman to ferry them across the river. The boatman says, "No! The river is rough!" The dancers offer the boatman their gold jewellery; but the boatman is still firm. "No!" he says. So the dancers dance for the boatman and this time he ferries them across the river.
One of the earliest deknnis which may be dated around 1869 is "Kuxttoba" in which he is called “heir to India and terror of Goa”, implying resistance to Portuguese rule. Kuxttoba was a member of the Salekar branch of the Rane family. Information about his birth, the reason and the course of his rebellion and the manner of his end are vague. He did rebel as an individual against the rule of the Portuguese in Goa but he presented no concept for a free Goa.
Other deknni songs are:
Polleiat.
Dekhnni
साहित्य अकादेमी

साहित्य अकादेमी म्हळ्यार साहित्यीक चळवळ ,प्रकाशन आनी साहित्यीक वावर मुखार व्हरपा खातीर उबारिल्ली राश्ट्रीय संस्था . ही संस्था देशांतल्या २४ भारतीय भासांतल्यान साहित्यीक वावर करता . तातूंत इंग्रजीचोय आस्पाव आसा. फाटली ५९ वर्सां साहित्या अकादेमीन भाशीक आनी साहित्यीक मळाचेर वावर करून नांव जोडलां.
साहित्य अकादेमी ही केंद्र सरकारची संस्था. भारतीय भासांच्या साहित्याची चोंयवटेन उदरगत जावची ह्या हेतान केंद्रीय साहित्य अकादेमीची स्थापना १२ मार्च १९५४ ह्या दिसा जाली .